text: Dimarts, 06 Març 2018 17:21
  Coincidint amb el Dia Mundial de l'Eficiència Energètica, que se celebra cada any el 5 de març, la companyia Repsol ha informat que el 2017 s'han acomplert els objectius plantejats en el Pla de Reducció d'Emissions de CO2 i s'ha certificat que hem evitat una emissió de més de 400.000 tones de CO2 al Complex Industrial de Tarragona, la qual cosa equival a les emissions anuals d'una ciutat europea de més de 90.000 habitants.
  La millora d'eficiència energètica i la reducció de CO2 és un objectiu per al CI de Tarragona. Al voltant del 60% dels costos operatius de les instal·lacions corresponen al consum d'energia, de manera que "seguir avançant en l'optimització energètica millora la competitivitat del complex", destaca la companyia.
  L'ús eficient de l'energia permet a Repsol utilitzar menys recursos obtenint els mateixos resultats. Aplicat a un Complex Industrial, això s'aconsegueix amb la millora dels processos, optimització diària, reciclatge, l'ús de combustible amb menys contingut en carboni i un consum intel·ligent, és a dir, utilitzar només aquella energia que es necesista realment. Això permet reduir les emissions a l'atmosfera i a més, suposa un estalvi econòmic, la qual cosa millora la competitivitat de les instal·lacions.